ഭണ്ഡാരത്തില് നിന്നും കൈയിട്ട് വരുന്ന നാറിയ പരിപാടി അവസാനിപ്പിക്കൂ: മോസ്ക്കും ചര്ച്ചും പിണറായി ഇതുപോലെ പിടിച്ചെടുക്കുമോ? മട്ടന്നൂര് മഹാദേവക്ഷേത്രം പിടിച്ചെടുത്ത ദേവസ്വം ബോര്ഡ് നടപടിയില് പ്രതിഷേധം ശക്തമാകുന്നു. സംഭവത്തില് പ്രതികരണവുമായി മാധ്യമപ്രവര്ത്തകന് അനില് നമ്ബ്യാര്. മോസ്ക്കും ചര്ച്ചും പിണറായി ഇതുപോലെ പിടിച്ചെടുക്കുമോ എന്ന് സോഷ്യല് മീഡിയ കുറിപ്പില് അനില് നമ്ബ്യാര് ചോദിക്കുന്നു. കുറിപ്പ് പൂര്ണ്ണ രൂപം മഹാദേവാ, അങ്ങയുടെ ശക്തി മട്ടന്നൂരിലെ മഹാദേവക്ഷേത്രം പിടിച്ചെടുത്തവന്മാര് അറിയാന് പോകുന്നേയുള്ളൂ. ഈ തലതിരിഞ്ഞവന്മാര്ക്ക് വിശ്വാസികളോടും ആചാരനുഷ്ഠാനങ്ങളോടും പുച്ഛമാണെന്ന് അങ്ങയ്ക്ക് നന്നായറിയാമല്ലോ. ഭണ്ഡാരത്തിലെ പണത്തില് മാത്രമാണ് ഇവന്മാരുടെ കണ്ണ്. ക്ഷേത്രങ്ങളെ ധനാഗമമാര്ഗ്ഗമായി മാത്രം കാണുന്ന വൈരുദ്ധ്യാത്മകഭൗതികവാദികള് ! ക്ഷേത്രങ്ങളുടെ അധികാരം കൈയ്യാളാന് ഇവന്മാര് കാണിക്കുന്ന ആവേശം കൊള്ളയടി മാത്രമുദ്ദേശിച്ചുള്ളതാണ്. ദേവസ്വം ബോര്ഡ് പോലും നിയമവിരുദ്ധ സംവിധാനമാണെന്നിരിക്കെ പിടിച്ചെടുക്കലിനെ എങ്ങനെയാണ് ഇവന്മാര്ക്ക് ന്യായീകരിക്കാനാവുന്നത്? ശ്ശെടാ ക്ഷേത്രങ്ങളില് അവിശ്വാസികള്ക്കെന്ത് കാര്യം? ക്ഷേത്രം ഭക്തന്മാര്ക്കുള്ളതാണ്. മോസ്ക്കും ചര്ച്ചും പിണറായി ഇതുപോലെ പിടിച്ചെടുക്കുമോ? കള്ളില് നിന്നും ലോട്ടറിയില് നിന്നും കിട്ടുന്ന വരുമാനം പോരേ തമ്ബുരാന്മാര്ക്ക് പുട്ടടിക്കാന്? ഭണ്ഡാരത്തില് നിന്നും കൈയിട്ട് വരുന്ന നാറിയ പരിപാടി ഇനിയെങ്കിലും അവസാനിപ്പിക്കൂ. മഹാദേവാ, അങ്ങ് ത്രിക്കണ്ണ് തുറന്ന് ഈ കൊളളക്കാരെ ചാമ്ബലാക്കണേ Tags maha shiva temple devasom board MATTANNOOR